**Lainajyvästöt ja siemenrahastot**

Maa- ja metsätalousministeriössä valmistellaan hallituksen esitystä lainajyvästöistä ja siemenrahastoista annetun lain (164/1934) kumoamista. Esitys tarkoittaisi kaikkien lainajyvästöjen ja siemenrahastojen lakkauttamista. Ehdotuksen mukaan lainajyvästöjen ja siemenrahastojen tulisi kahden vuoden kuluessa lain voimaantulosta tehdä selvitys laitoksen omaisuudesta, varoista ja veloista sekä luovuttaa omaisuus ja varat velkojen maksamisen jälkeen maa- ja metsätaloutta edistävään toimintaan laitoksen toimialueella.

Asiaa koskeva hallituksen esitys on tarkoitus antaa eduskunnalle kevätistuntokaudella 2018 ja lain on tarkoitus voimaan vuoden 2019 alussa.

Ennen lain kumoamista maa- ja metsätalousministeriö kehottaa vielä toiminnassa mahdollisesti olevia lainajyvästöjä ja siemenrahastoja hakemaan 31.12.2017 mennessä maa- ja metsätalousministeriöltä lupaa lakkauttamiseen.

Tarkempia tietoja tästä lainsäädäntöhankkeesta saa nähtäväkseen maa- ja metsätalousministeriön kirjaamosta (PL 30, 00023 Valtioneuvosto, kirjaamo@mmm.fi)) saatavista asiakirjoista. Asiakirjat ovat nähtävillä 30 päivän ajan siitä lukien, kun tiedoksiannon on hallintolain 62 §:n mukaan katsottu tapahtuneen.

Helsingissä x.9.2017

Maa- ja metsätalousministeriö